ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαρτίου 1998 όσον αφορά αίτηση εξαίρεσης που υπέβαλε η Γερμανία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών, σχετικά με την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (98/221/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ), Εκτιμώντας: ότι η αίτηση που υπέβαλε η Γερμανία στις 25 Απριλίου 1997 και παρέλαβε η Επιτροπή στις 5 Μαΐου 1997 περιείχε τα στοιχεία που απαιτούνται βάσει του άρθρου 8 παράγραφος 2 στοιχείο γ) της οδηγίας 7 ότι η εν λόγω αίτηση αφορά την εγκατάσταση συστήματος κατά της εκτόξευσης νερού σε ένα τύπο οχήματος κατηγορίας Ν3 7 ότι είναι βάσιμοι οι επικαλούμενοι στην αίτηση λόγοι, σύμφωνα με τους οποίους τα συστήματα αυτά κατά της εκτόξευσης νερού δεν πληρούν τις απαιτήσεις των οικείων οδηγιών, και ιδίως της οδηγίας 91/226/ΕΟΚ του Συμβουλίου, της 27ης Μαρτίου 1991, όσον αφορά τα συστήματα κατά της εκτόξευσης νερού ορισμένων κατηγοριών μηχανοκινήτων οχημάτων και των ρυμουλκουμένων τους (3) 7 ότι θα τροποποιηθεί η οικεία κοινοτική οδηγία προκειμένου να επιτραπεί η παραγωγή και εγκατάσταση τέτοιων συστημάτων κατά της εκτόξευσης νερού 7 ότι η επιτροπή για την προσαρμογή στην τεχνική πρόοδο, η οποία έχει συσταθεί με βάση την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται η αίτηση εξαίρεσης που υπέβαλε η Γερμανία για την εγκατάσταση συστήματος κατά της εκτόξευσης νερού σε ένα τύπο οχήματος κατηγορίας Ν3, για τον οποίο προορίζεται. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 6 Μαρτίου 1998.

[Source: multi_eurlex | Tokens: 1982]